Leopoldo Torre Nilsson

Leopoldo Torre Nilsson (Buenos Aires, Argentina, 1924 - ib., 1978) argentinako zinemagilea izan zen.

Zuzendari berri askoren filmak ekoiztu zituen; Argentinako zinemagile garrantzitsuenetako bat izan zen.

Biografia 

Leopoldo Torre Ríos zinemagilearen semea zen eta aitaren laguntzaile gisa hasi zen zineman lanean. Kultura handiko gizona zen, literatura eta zinema oso ondo ezagutzen zituena.

Graciela (1956) du bere lehen filma. Hasierako filmetan gizarte zapuztu baten ametsak, kezkak eta frustrazioak adierazi zituen, askotan bere emazte Beatriz Guidoren eleberrietan oinarriturik: La casa del ángel (1957, Aingeruaren etxea), La caída (1959, Eroraldia), La mano en la trampa (1961, Eskua segadan).

Zentsurak proiektu asko debekatu zizkion eta koprodukzio kaskarrak eta Argentinaren historiako pertsonaiei eta gertakariei buruzko film batzuk egin zituen: Martín Fierro (1968), Estirpe de raza (1970), Güemes: la tierra en armas (1971).

Gero Roberto Arlt, Manuel Puig eta Bioy Casares idazleen eleberrietan oinarritutako filmak egin zituen: Los siete locos (1973), Boquitas pintadas (1974), La guerra del cerdo (1975).

Kanpo estekak 
  Leopoldo Torre Nilssonen webgune ofiziala

Erreferentziak 

Argentinako zinema zuzendariak
Buenosairestarrak
Minbiziak hildakoak
La Chacarita hilerrian lurperatutakoak
Hezurretako minbiziaren ondorioz hildakoak